পশ্চিমবঙ্গের মুখ্যমন্ত্রীদের তালিকা

পশ্চিমবঙ্গের মুখ্যমন্ত্রী হলেন পূর্ব ভারতের পশ্চিমবঙ্গ রাজ্যের সরকার-প্রধান। ভারতের সংবিধান অনুযায়ী, রাজ্যপাল রাজ্যের নিয়মতান্ত্রিক প্রধান হলেও প্রকৃত শাসনক্ষমতা মুখ্যমন্ত্রীর হাতেই ন্যস্ত থাকে। নিয়মানুসারে, বিধানসভা নির্বাচনের পরে রাজ্যপাল সংখ্যাগরিষ্ঠতা অর্জনকারী দলকে (বা জোটকে) সরকার গঠনের আহ্বান জানান। রাজ্যপালই মুখ্যমন্ত্রীকে নিয়োগ করেন। কিন্তু মুখ্যমন্ত্রী ও তার মন্ত্রিসভা তাদের কাজকর্মের জন্য রাজ্য বিধানসভার কাছে যৌথভাবে দায়ী থাকেন। বিধানসভায় আস্থাভোটে জয়লাভ করলে মুখ্যমন্ত্রী পাঁচ বছরের মেয়াদে তার পদে আসীন থাকতে পারেন এবং তার পদটিও কোনও মেয়াদের নির্দিষ্ট সংখ্যায় সীমাবদ্ধ নয়। ১৯৪৭ সালের ২০ জুন বঙ্গীয় প্রাদেশিক আইনসভায় ভারত ভাগের প্রেক্ষিতে বাংলার ভাগ্য নির্ধারিত হয়। আইনসভার সংখ্যাগরিষ্ঠ মুসলিম লীগ প্রতিনিধিরা সমগ্র বাংলাকে পাকিস্তানভূক্ত করার পক্ষে রায় দেন। কিন্তু বাংলার হিন্দু সংখ্যাগরিষ্ঠ পশ্চিম অংশের নির্বাচিত প্রতিনিধিরা ৫৮-২১ ভোটে বাংলার পশ্চিম অংশকে ভারতভূক্তির পক্ষে রায় দেওয়ার ফলে বঙ্গভঙ্গ নিশ্চিত হয় ও 'পশ্চিমবঙ্গ'-এর জন্ম হয়। ৩ জুলাই প্রফুল্লচন্দ্র ঘোষের নেতৃত্বে একাদশ সদস্য বিশিষ্ট 'পশ্চিমবঙ্গ'-এর প্রথম মন্ত্রিসভা শপথ নেন। প্রধানমন্ত্রী হন প্রফুল্লচন্দ্র ঘোষ। অগস্ট মাসে ব্রিটিশ বাংলা প্রেসিডেন্সি আনুষ্ঠানিকভাবে দ্বিধাবিভক্ত হয়ে দুই নবগঠিত স্বাধীন রাষ্ট্রের সঙ্গে যুক্ত হয়। মুসলমান-প্রধান পূর্বাঞ্চল নিয়ে গঠিত হয় পাকিস্তানের পূর্ব বাংলা প্রদেশ এবং হিন্দু-প্রধান পশ্চিমবঙ্গ নিয়ে গঠিত হয় ভারতের পশ্চিমবঙ্গ রাজ্য। সেই সময় থেকে মোট আট জন পশ্চিমবঙ্গের মুখ্যমন্ত্রীর দায়িত্ব পালন করেছেন। ১৯৪৭ সালের অগস্ট মাস থেকে ১৯৫০ সালের জানুয়ারি মাস পর্যন্ত এই রাজ্যের মুখ্যমন্ত্রীরা পশ্চিমবঙ্গের প্রধানমন্ত্রী নামে অভিহিত হতেন। তারপরই "প্রধানমন্ত্রী" শব্দটির পরিবর্তে "মুখ্যমন্ত্রী" শব্দটি চালু হয়। ভারতীয় জাতীয় কংগ্রেসের প্রফুল্লচন্দ্র ঘোষ ছিলেন পশ্চিমবঙ্গের প্রথম প্রধানমন্ত্রী। তিনি মাত্র পাঁচ মাস ওই পদে আসীন ছিলেন। এরপর তাঁরই সহকর্মী ডা. বিধানচন্দ্র রায় তাঁর স্থলাভিষিক্ত হন এবং ১৯৬২ সাল পর্যন্ত টানা চোদ্দো বছর প্রথমে প্রধানমন্ত্রী ও পরে মুখ্যমন্ত্রীর পদ অলংকৃত করেন। ওই বছর ১ জুলাই তাঁর মৃত্যুর পর চলতি বিধানসভার অবশিষ্ট মেয়াদে পশ্চিমবঙ্গের মুখ্যমন্ত্রীর দায়িত্ব পালন করেন প্রফুল্লচন্দ্র সেন। এরপর পশ্চিমবঙ্গের রাজনৈতিক পরিস্থিতি কিছুকালের জন্য অস্থির হয়ে ওঠে। ১৯৬৭ থেকে ১৯৭২ সাল পর্যন্ত রাজ্যে মোট চারটি জোট সরকার গঠিত হয় এবং মোট তিনবার সীমিত সময়ের জন্য রাষ্ট্রপতি শাসন জারি হয়। এরপর সিদ্ধার্থশঙ্কর রায়ের মুখ্যমন্ত্রিত্বে কংগ্রেস পাঁচ বছরের পূর্ণ মেয়াদে পশ্চিমবঙ্গে সরকার পরিচালনা করে। ১৯৭৭ সালের নির্বাচনে ভারতের কমিউনিস্ট পার্টি (মার্ক্সবাদী)-র নেতৃত্বে বামফ্রন্ট বিপুল ভোটে জয়লাভ করে। এরপর একটানা ২৩ বছর জ্যোতি বসু পশ্চিমবঙ্গের মুখ্যমন্ত্রীর দায়িত্ব পালন করেন। দীর্ঘকালীন মুখ্যমন্ত্রিত্বের এটি একটি সর্বভারতীয় রেকর্ড। ২০১৮ সালে সিক্কিমের মুখ্যমন্ত্রী পবন কুমার চামলিং প্রথম এই রেকর্ড ভাঙতে সক্ষম হয়েছিলেন। জ্যোতি বসুর পদত্যাগের পর তাঁর উত্তরসূরি বুদ্ধদেব ভট্টাচার্য পরবর্তী এক দশক রাজ্যের কমিউনিস্ট সরকারের নেতৃত্ব দেন। ২০১১ সালের নির্বাচনে সর্বভারতীয় তৃণমূল কংগ্রেস-নেতৃত্বাধীন সংযুক্ত প্রগতিশীল জোট (ইউপিএ) বামফ্রন্টকে পরাজিত করে। ওই বছরই ১৯ মে মমতা বন্দ্যোপাধ্যায় পশ্চিমবঙ্গের মুখ্যমন্ত্রী হিসেবে শপথ গ্রহণ করেন। তিনিই রাজ্যের বর্তমান তথা প্রথম মহিলা মুখ্যমন্ত্রী। ২০১২ সালের সেপ্টেম্বর মাসে তৃণমূল কংগ্রেস ইউপিএ ছেড়ে বেরিয়ে আসে এবং পরবর্তী বিধানসভা নির্বাচনে এককভাবে প্রতিদ্বন্দ্বিতা করে। এই নির্বাচনে তৃণমূল কংগ্রেস অধিকতর আসনে জয়লাভ করে পুনর্নির্বাচিত হয়। পশ্চিমবঙ্গের রাজ্যপাল Since October 2013 Chief Minister Banerjee has worked from the top floor of the newly constructed Nabanna building in Howrah, while Writers' Building undergoes renovation. মহাকরণের সংস্কার কার্য চলার দরুণ ২০১৩ সালের অক্টোবর মাস থেকে মুখ্যমন্ত্রী মমতা বন্দ্যোপাধ্যায় হাওড়ায় নবনির্মিত নবান্ন ভবনের সর্বোচ্চ তল থেকে প্রশাসনিক কাজকর্ম পরিচালনা করছেন। বিধানসভার ওয়েবসাইটে ১৯৫০-এর পূর্ববর্তী পদাধিকারীদের ইংরেজিতে "প্রিমিয়ারস অফ ওয়েস্ট বেঙ্গল" (ইংরেজি: "Premiers of West Bengal") বলে উল্লেখ করা হলেও, টাইমস অফ ইন্ডিয়া পত্রিকায় দেখানো হয়েছে যে, সেই সময় তাঁদের সর্বজনীনভাবে "পশ্চিমবঙ্গের প্রধানমন্ত্রী" (ইংরেজি:"Prime Ministers of West Bengal") নামে অভিহিত করা হত। এই আইনসভাটি বঙ্গীয় প্রাদেশিক আইনসভার বাংলার হিন্দু সংখ্যাগরিষ্ঠ পশ্চিম অংশের নির্বাচিত প্রতিনিধিদের নিয়ে গঠিত ছিল। এই আইনসভার একাদশ সদস্য বিশিষ্ট একটি মন্ত্রিসভা ৩ জুলাই ১৯৪৭ শপথ গ্রহণ করে। এই আইনসভাটি হল দেশবিভাজনের পর সৃষ্ট ৯০-সদস্যবিশিষ্ট একটি খণ্ডিত আইনসভা। পূর্বতন বঙ্গীয় প্রাদেশিক আইনসভার পশ্চিমবঙ্গীয় নির্বাচনী কেন্দ্রগুলিকে নিয়ে এই আইনসভাটি গঠিত হয়। পূর্বতন আইনসভাটি ভারত সরকার আইন, ১৯৩৫ মোতাবেক গঠিত হয়েছিল। এটি ভারতীয় সংবিধান-সম্মত আইনসভা নয়। কারণ, এই আইনসভার কার্যকালে উক্ত সংবিধানের খসড়া রচনার কাজ চলছিল। বন্ধনীর মধ্যে উল্লিখিত নম্বরটি নির্দেশ করছে পদাধিকারী মুখ্যমন্ত্রী পূর্বেও মুখ্যমন্ত্রীর দায়িত্ব পালন করেছেন। মুখ্যমন্ত্রীর কার্যকালের মেয়াদ-সংক্রান্ত তথ্য মূলত পশ্চিমবঙ্গ বিধানসভার ওয়েবসাইট থেকে গৃহীত হলেও, নিশ্চিত ভুলগুলি (প্রধানত ১৯৬৯ থেকে ১৯৭১ সালের মধ্যবর্তী সময়ের) একই ওয়েবসাইটে প্রদত্ত একটি ঐতিহাসিক প্রবন্ধের সাহায্যে সংশোধন করে নেওয়া হয়েছে। ১৯৫২ সালের মার্চ মাস পর্যন্ত ড. বিধানচন্দ্র রায় কোনও বিধানসভা কেন্দ্রের প্রতিনিধিত্ব করেননি। তৃতীয় তাঁর কার্যকালের শেষ তিন মাস তিনি চৌরঙ্গি বিধানসভা কেন্দ্রের প্রতিনিধিত্ব করেন। ভারতের সংবিধান প্রবর্তনের পর এবং ১৯৫২ সালে স্বাধীন ভারতের প্রথম নির্বাচনের আগে পর্যন্ত প্রাদেশিক আইনসভাটি পশ্চিমবঙ্গ বিধানসভা হিসেবে কাজ করছিল। কোনও কোনও সূত্রের মতে, ১৯৬২ সালের ২ থেকে ৮ জুলাই তারিখ পর্যন্ত প্রফুল্লচন্দ্র সেন অন্তর্বর্তীকালীন মুখ্যমন্ত্রীর দায়িত্ব পালন করেছিলেন। ভারতীয় সংবিধানের ৩৫৬ ধারা অনুযায়ী, "রাজ্য সরকার সংবিধান মোতাবেক কার্য পরিচালনায় অক্ষম হলে" রাষ্ট্রপতি শাসন জারি হতে পারে। প্রায়শই যখন কোনও দল বা জোট বিধানসভায় সংখ্যাগরিষ্ঠতা অর্জনে ব্যর্থ হয়, তখন এই ধারা জারি হয়। কোনও রাজ্যে রাষ্ট্রপতি শাসন জারি হলে সেই রাজ্যের মন্ত্রিসভা ভেঙে দেওয়া হয়। এই কারণে মুখ্যমন্ত্রীর পদটি শূন্য থাকে এবং রাজ্যের রাজ্যপাল প্রশাসনিক দায়িত্ব নিজের হাতে তুলে নেন। তিনি কেন্দ্রীয় সরকারের পক্ষ থেকে নিজের কাজ করেন। কোনও কোনও ক্ষেত্রে, বিধানসভাও ভেঙে দেওয়া হয়। মমতা বন্দ্যোপাধ্যায় প্রথম ১৬ মাস সর্বভারতীয় তৃণমূল কংগ্রেস ও ভারতীয় জাতীয় কংগ্রেসের জোট সরকারের নেতৃত্ব দেন। ২০১২ সালের সেপ্টেম্বর মাসে তৃণমূল কংগ্রেস সংযুক্ত প্রগতিশীল জোট ত্যাগ করে। সেই সময় জাতীয় কংগ্রেসের মন্ত্রীরাও মমতা বন্দ্যোপাধ্যায়ের মন্ত্রিসভা থেকে পদত্যাগ করেন। এরপর শুধুই তৃণমূল কংগ্রেসের মন্ত্রীরাই তাঁর মন্ত্রিসভার সদস্য ছিলেন। Arshad Ali. "Mamata may move to new CM's residence – British-era bungalow". The Indian Express. 8 October 2013. Archived on 19 July 2014. Shiv Sahay Singh. "Mamata shifts office to Nabanna". The Hindu. 6 October 2013. Archived on 21 December 2016. Durga Das Basu. Introduction to the Constitution of India. 1960. 20th Edition, 2011 Reprint. pp. 241, 245. LexisNexis Butterworths Wadhwa Nagpur. আইএসবিএন ৯৭৮-৮১-৮০৩৮-৫৫৯-৯. Note: although the text talks about Indian state governments in general, it applies for the specific case of West Bengal as well. Shiv Sahay Singh. "Mamata shifts office to Nabanna". The Hindu. 6 October 2013. Archived on 21 December 2016. ইন্ট্রোডাকশন টু দ্য কনস্টিটিউশন অফ ইন্ডিয়া (ইংরেজি), দুর্গাদাস বসু, লেক্সিসনেক্সিস বাটারওয়ার্থস, ওয়াধা, নাগপুর, ১৯৬০, ২০শ সংস্করণ, ২০১১ পুনর্মুদ্রণ, পৃ. ২৪১, ২৪৫আইএসবিএন ৯৭৮-৮১-৮০৩৮-৫৫৯-৯। টীকা: এই গ্রন্থে সাধারণভাবে ভারতীয় রাজ্যগুলির কথা আলোচিত হয়েছে। নির্দিষ্টভাবে পশ্চিমবঙ্গের ক্ষেত্রেও তা সমান প্রযোজ্য। বন্দ্যোপাধ্যায়, শেখর (২০০৯)। Decolonization in South Asia: Meanings of Freedom in Post-independence West Bengal, 1947–52। রাউটলেজ। আইএসবিএন 9781134018239। সংগ্রহের তারিখ ২৪ মার্চ ২০১৯।  Saibal Sen. "Post-Independence, a Prime Minister for Bengal!". The Times of India. 15 August 2013. Archived on 16 July 2018. Origin and Growth of the West Bengal Legislative Assembly. West Bengal Legislative Assembly. Retrieved on 27 July 2018. Note: In case of an error, please click the "Origin & Growth" button in the top left of the website. "Pawan Kumar Chamling crosses Jyoti Basu’s record as longest-serving Chief Minister ". The Hindu. 29 April 2018.Archived on 31 July 2018. Shiv Sahay Singh. "Congress quits Mamata Ministry". The Hindu. 22 September 2012. Archived on 26 July 2018. Subrata Nagchowdhury. "Behind Mamata Banerjee’s landslide victory in Bengal, old ghosts versus new promise". The Indian Express. 20 May 2016. Archived on 26 July 2018. Premiers/Chief Ministers of West Bengal. West Bengal Legislative Assembly. Archive link from 12 March 2016. Brief Information on Previous Assemblies. West Bengal Legislative Assembly. Archive link from 12 March 2016. List of Chief Ministers of West Bengal. Panchayat & Rural Development Department, Hooghly. Retrieved on 27 July 2018. Archived on 27 July 2018. Amberish K. Diwanji. "A dummy's guide to President's rule". Rediff.com. 15 March 2005. Archived on 16 August 2017. উইকিমিডিয়া কমন্সে পশ্চিমবঙ্গের মুখ্যমন্ত্রী সংক্রান্ত মিডিয়া রয়েছে। "লেফট ফ্রন্ট গভর্নমেন্ট অফ বেঙ্গল: আ সাগা অফ স্ট্রাগল (ইংরেজি) ওয়েব্যাক মেশিনে আর্কাইভকৃত ২৭ জুলাই ২০১৮ তারিখে – ভারতের কমিউনিস্ট পার্টি (মার্ক্সবাদী)-র দৃষ্টিকোণ থেকে পশ্চিমবঙ্গের রাজনৈতিক ইতিহাস